Document ID: 32010R0334

A BIZOTTSÁG 334/2010/EU RENDELETE
(2010. április 22.)
a 721/2008/EK rendeletnek a takarmány-adalékanyag összetétele tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
mivel:
(1)
A 721/2008/EK bizottsági rendelet (2)2018. augusztus 15-ig engedélyezi a piros karotinban gazdag Paracoccus carotinifaciens baktériumból előállított készítménynek a lazacok és pisztrángok takarmányában adalékként történő felhasználását. Az említett takarmány-adalékanyag az „érzékszervi tulajdonságokat javító adalékok” kategóriába és az „a) ii. színezékek, takarmányozás esetén az állati eredetű élelmiszert megszínező anyagok” funkcionális csoportba tartozik.
(2)
A Bizottsághoz kérelem érkezett be az engedélyezési feltételeknek a takarmány-adalékanyag összetétele tekintetében történő módosításáról. A kérelemhez csatolták a kérelmet alátámasztó adatokat. A Bizottság továbbította a kérelmet az Európai Élelmiszerbiztonsági Hatóságnak (a továbbiakban: Hatóság).
(3)
A Hatóság 2010 januárjában közzétett véleményében megállapította, hogy a kért módosítás nem befolyásolná a termék biztonságosságát és hatékonyságát (3).
(4)
A módosított készítmény értékelése azt mutatja, hogy megfelel az 1831/2003/EK rendelet 5. cikkében előírt engedélyezési feltételeknek.
(5)
A 721/2008/EK rendeletet ezért ennek megfelelően módosítani kell.
(6)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A 721/2008/EK rendelet mellékletében található táblázat harmadik oszlopában „Összetétel, kémiai képlet, leírás, analitikai módszer”
a következő szöveg:
„-
10-15 g/kg adonirubin
-
3-5 g/kg kantaxantin”
helyébe a következő szöveg lép:
„-
7-15 g/kg adonirubin
-
1-5 g/kg kantaxantin”.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. április 22-én.

Labels: 0
17
20
6